246 π.Χ.

Γεγονότα
Γάμος ανάμεσα στο νέο φαραώ της Αιγύπτου, Πτολεμαίου Γ΄  του Ευεργέτη και τη βασίλισσα της Κυρηναϊκής, Βερενίκη Β΄.
 Μετά το θάνατο του Πτολεμαίου Β΄ Φιλάδελφου, ο Αντίοχος Β΄ Θεός αποπέμπει τη σύζυγό του Βερενίκη, κόρη του Πτολεμαίου Β΄ και αδερφή του νέου φαραώ Πτολεμαίου Γ΄ του Ευεργέτη. Επαναφέρει στο πλάι του την πρώτη του σύζυγο Λαοδίκη Α΄.
 Μετά το θάνατο του Αντίοχου Β΄, πιθανώς από δηλητηρίαση, δολοφονείται η Βερενίκη και ο γιος της, Αντίοχος. Ο αδερφός της, Πτολεμαίος Γ΄ Ευεργέτης, αντιδρώντας εισβάλλει στη Συρία (Λαοδίκειος ή Γ΄ Συριακός Πόλεμος) και σε εκπληκτικά σύντομο χρονικό διάστημα καταλαμβάνει ένα μεγάλο τμήμα της Αυτοκρατορίας των Σελευκιδών.

Γεννήσεις
Διογένης, στωικός φιλόσοφος από τη Σελεύκεια. 

Θάνατοι
Πτολεμαίος Β΄ Φιλάδελφος, φαραώ της Αιγύπτου 
Αντίοχος Β΄ Θεός, βασιλιάς των Σελευκιδών, γιος του Αντίοχου Α΄ του Σωτήρος και της Στρατονίκης.
Αντίοχος, πρίγκιπας των Σελευκιδών, γιος του βασιλιά Αντίοχου Β΄ του Θεού και της δεύτερης συζύγου του, Βερενίκης.
Βερενίκη, πριγκίπισσα της πτολεμαϊκής Αίγυπτου, και Βασίλισσα της Συρίας στο πλευρό του Αντίοχου Β΄ του Θεού.

Κατηγορία:Έτη